शीर्षक: आत्मघाती हमले में 10 लोगों की मौत\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
स्थानीय अधिकारियों का कहना है कि दक्षिणी वज़ीरिस्तान के जंडोला शहर में गुरुवार सुबह एक रेस्तरां में यह धमाका हुआ जिसमें कम
                  से कम 20 लोग घायल भी हुए हैं. 
               

घायलों में से कुछ की हालत गंभीर बताई जाती है और अधिकारियों ने मृतकों की संख्या बढ़ने की आशंका जताई है. 


आत्मघाती हमला

इस्लामाबाद में मौज़ूद बीबीसी संवाददाता सैयद शोएब हसन के मुताबिक़ आत्मघाती हमलावर गुरुवार सुबह रेस्तरां में गया और अपने शरीर में लगे विस्फोटक के बटन को दबा दिया. 
               

माना जा रहा है कि यह हमला सरकार समर्थक क़बायली नेता तुर्कीस्तान बितानी को निशाना बनाकर किया गया था लेकिन बितानी विस्फोट के
                  कुछ देर पहले ही रेस्तरां छोड़कर चले गए थे.
               

वे दक्षिणी वज़ीरिस्तान में मज़बूत पकड़ रखने वाले बैतुल्ला महसूद के विरोधी माने जाते हैं और महसूद को पकड़ने में सेना की मदद
                  कर रहे हैं. 
               

इस बीच उत्तरी वज़ीरिस्तान में अमरीकी ड्रोन ( पायलटरहित विमान) विमानों ने दो मिसाइल हमले किए हैं जिसमें चार लोगों के मारे जाने
                  की ख़बर है. 
               

पाकिस्तान की खुफ़िया एजेंसी के सूत्रों और तालिबान के सूत्रों का कहना है कि ड्रोन हमलों में चार लोग मारे गए हैं. 

पिछले कुछ दिनों में ड्रोन विमानों का यह दूसरा हमला है.हाल में हुए ड्रोन हमलों में सात चरमपंथियों की मौत हुई थी. पिछले एक वर्ष
                  में अमरीकी ड्रोन विमानों ने 30 बार हमले किए किए हैं जिसमें कम से कम 300 लोगों की मौत हो चुकी है.